Javna vatrogasna postrojba Grada Zagreba, Zagreb, Savska cesta 1/3, raspisuje

**javni natječaj** **za prijem u radni odnos**

**14 profesionalnih vatrogasaca (m/ž), na neodređeno vrijeme**

1. Na radno mjesto profesionalnog vatrogasca može se primiti osoba koja:
* ima hrvatsko državljanstvo
* je mlađa od 30 godina prilikom prvog zaposlenja na radnom mjestu profesionalnog vatrogasca
* ima stečenu kvalifikaciju na razinama 4.1. ili 4.2. prema Hrvatskom kvalifikacijskom okviru ili stečenu kvalifikaciju vatrogasnog smjera
* ima posebno zdravstveno stanje i psihičku sposobnost za obavljanje vatrogasne djelatnosti, što dokazuje potvrdom ovlaštene zdravstvene ustanove
* nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)
* nije kažnjavana za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08, 57/11., 77/11. i 143/12.)
* protiv koje se ne vodi kazneni postupak, što se dokazuje uvjerenjem pribavljenim od nadležnog suda ili sustavom e-Građani, koje ne smije biti starije od 15 dana od podnošenja prijave na natječaj.
1. U vatrogasnu službu ne može se primiti osoba kojoj je prestala služba u državnom tijelu ili tijelu jedinice lokalne i područne (regionalne) samouprave zbog teže povrede službene dužnosti izvršnom odlukom nadležnog tijela u razdoblju od četiri godine od prestanka službe odnosno prestanka radnog odnosa otkazom ugovora o radu (članak 69. Zakona o vatrogastvu).
2. U vezi kvalifikacije vatrogasnoga smjera iz točke 1. podtočke 3. ovoga natječaja u obzir se uzima kvalifikacija stečena u obrazovnim ustanovama osnovanim u skladu sa Zakonom o vatrogastvu („Narodne novine“, br.106/99, 117/01, 36/02.- Odluka USRH, 96/03, 139/04.- pročišćeni tekst, 174/04, 38/09. i 80/10.) i Zakona o vatrogastvu („Narodne novine“, br. 125/19,114/22. i 155/23).
3. Na radno mjesto vatrogasnog početnika može se primiti kandidat koji nema stečenu kvalifikaciju vatrogasnog smjera, ako se ne prijave kandidati koji ispunjavaju uvjete iz Zakona o vatrogastvu, pod uvjetom da u roku od jedne školske godine završi program obrazovanja/kurikulum predviđen Zakonom o vatrogastvu.
4. Postupak natječaja se provodi u skladu s Pravilnikom o uvjetima, kriterijima i postupku odabira kandidata za radno mjesto vatrogasac i vatrogasac vozač KLASA: 011-03/23-02/6, URBROJ: 251-366-100-23-1, od 20. studenoga 2023. godine (u nastavku teksta: Pravilnik), koji je objavljen na mrežnoj stranici Postrojbe: [www.vatrogasci.zagreb.hr](http://www.vatrogasci.zagreb.hr)
5. Kandidati koji ispunjavaju uvjete za ostvarivanje prava prednosti pri zapošljavanju, iz članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj: 121/17, 98/19. i 84/21.) i članka 48. Zakona o civilnim stradalnicima iz Domovinskog rata („Narodne novine“, broj 84/21.) dužni su u prijavi na natječaj pozvati se na to pravo i uz prijavu priložiti svu propisanu dokumentaciju prema posebnim zakonima, a prednost imaju u odnosu na ostale kandidate samo pod jednakim uvjetima. Popisi potrebnih dokaza su dostupni na poveznici internetske stranice Ministarstva branitelja:

<https://branitelji.gov.hr/zaposljavanje-843/843>

1. Uz prijavu na natječaj, kao dokaze o ispunjavanju uvjeta, kandidati trebaju priložiti:
* dokaz o hrvatskom državljanstvu (domovnica, osobna iskaznica, putovnica ili vojna knjižica )
* rodni list
* kandidati starosti od 30 i više godina trebaju dostaviti ugovor o radu ili rješenje o obavljanju poslova profesionalnog vatrogasca iz kojih će biti vidljivo da su obavljali poslove profesionalnog vatrogasca, a oni kandidati koji su navedene poslove obavljali izvan vatrogasnih postrojbi **i potvrdu poslodavca iz koje će biti vidljivo da su obavljali poslove profesionalnog vatrogasca, u kojem vremenskom periodu i da su u vrijeme zapošljavanja ispunjavali sve uvjete tada važećega Zakona o vatrogastvu**
* dokaz o stručnoj spremi vatrogasnog smjera
* elektronički zapis podataka iz radnih odnosa (Hrvatski zavod za mirovinsko osiguranje)
* za kandidate koji su obavljali poslove dobrovoljnog vatrogasca najmanje dvije godine, potvrda o navedenom
* za kandidate sa završenim programima osposobljavanja i usavršavanja vatrogasnih kadrova, iz članka 21. Pravilnika iz točke 5. ovoga natječaja, dokaze o istima
* kandidati koji se pozivaju na pravo prednosti po posebnom propisu, dokaze iz točke 6. ovoga natječaja
* uvjerenje da se ne vodi kazneni postupak pribavljeno od nadležnog suda ili sustavom e-Građani, koje ne smije biti starije od 15 dana od podnošenja prijave na natječaj i
* izjavu o nepostojanju zapreka za primitak u vatrogasnu službu iz točke 2. ovoga natječaja.
1. Dokazi se mogu podnijeti u izvorniku, ovjerenoj preslici ili preslici.
2. **Obrazac prijave na natječaj potrebno je preuzeti s mrežne stranice Postrojbe.**
3. Pravo prednosti imaju kandidati koji su najmanje dvije godine obavljali poslove dobrovoljnog vatrogasca, što se dokazuje potvrdom. Potvrda treba sadržavati podatak da je kandidat obavljao poslove dobrovoljnog vatrogasca, u smislu članka 41. Zakona o vatrogastvu („Narodne novine“, broj: 125/19, 114/22. i 155/23.) i u kojem vremenskom periodu. **Obrazac potvrde se može preuzeti s mrežne stranice Postrojbe.**
4. Na utvrđivanje posebnog zdravstvenog stanja i psihičke sposobnosti za obavljanje vatrogasne djelatnosti, kandidate upućuje i troškove snosi Postrojba.
5. Potvrdu da nisu kažnjavani za kaznena djela iz točke 1. podtočke 6. i 7. ovoga natječaja, pribavlja Postrojba po službenoj dužnosti.
6. Primjer **Izjave o nepostojanju zapreka za primitak u vatrogasnu službu**, se može preuzeti s mrežne stranice Postrojbe.
7. Radni odnos se zasniva na neodređeno vrijeme, uz uvjet probnog rada, osim u slučaju iz točke 4. ovoga natječaja, u kojem slučaju se radni odnos zasniva na određeno vrijeme.
8. Osobe bez radnog iskustva, kao i osobe koje imaju manje od godinu dana iskustva na poslovima profesionalnog vatrogasca, primaju se u radni odnos u svojstvu pripravnika.
9. Natječaj ostaje otvoren osam dana od dana objave na HZZ i na mrežnoj stranici Postrojbe.
10. Na natječaj se pod jednakim uvjetima mogu prijaviti osobe oba spola.
11. Kandidati će o rezultatima natječaja biti obaviješteni u roku iz članka 6. Pravilnika iz točke 5. ovoga natječaja.
12. Prijave s dokazima o ispunjavanju uvjeta mogu se predati neposredno ili poštom na adresu: Javna vatrogasna postrojba Grada Zagreba, Zagreb, Savska cesta 1/3, s naznakom “natječaj – za vatrogasce, ne otvaraj”. Na zadnjoj strani kuverte potrebno je navesti ime i prezime te adresu pošiljatelja.
13. Nepravovremene i nepotpune prijave neće se razmatrati.
14. Smatra se da je prijava podnesena u roku ako je prije isteka roka zaprimljena u Postrojbi. Kad je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje u Postrojbu.
15. Prijava je potpuna kada sadrži sve dokaze i dokumente tražene ovim natječajem.
16. Podnošenjem prijave na natječaj, kandidati su izričito suglasni da Javna vatrogasna postrojba Grada Zagreba, kao voditelj obrade podataka, može prikupljati, koristiti se i dalje obrađivati podatke isključivo u svrhu provedbe ovoga natječaja, u skladu s propisima koji uređuju zaštitu osobnih podataka.
17. Komunikacija s kandidatima će se vršiti putem mrežne stranice, e-maila i telefona radi čega je potrebno, u prijavi za natječaj, navesti e-mail adresu i/ili broj telefona.

M. P.